ऋण माफी की उम्मीद में नहीं बेच रहे धान
बीजापुर| ऋण माफी की आस लगाए बैठे कई किसान खरीदी केंद्रों में धान बेचने नहीं आ रहे हैं। मद्देड़ उपार्जन केंद्र में कार्यरत कर्मचारी ने बताया कि खरीदी के सारे इंतजाम हैं। केंद्र में 27500 बारदाना स्टाॅक में हैं। पिछले वर्ष इस केंद्र में 36329 क्विंटल धान खरीदा गया था। अब तक जिले के 7 केंद्रों में हुई धान की आवक जारी है वहीं 6 केंद्रों में अब तक कोई भी किसान धान बेचने नहीं पहुंचा है। जिले के भोपालपटनम एवं उसूर ब्लाॅक के उपार्जन केंद्रों में धान की आवक नहीं हो रही है। जिले के अंदरूनी क्षेत्र के धान उपार्जन केंद्र आवापल्ली, गंगालूर, चेरपल्ली, बारेगुडा, भोपालपटनम व मद्देड में धान न आने से सन्नाटा है।
hin_Deva hin_Deva